Kjell Stormoen

Kjell Stormoen (født 24. mars 1921 i Bergen, død 22. oktober 2010) var en norsk skuespiller, scenograf og teatersjef. Han var utdannet gravør.

Stormoen var scenograf ved det da nyåpnede Trøndelag Teater fra 1946 til 1948. Han var sjef for Rogaland Teater fra 1951 til 1952 og arbeidet som skuespiller ved Riksteatret fra 1952 til 1953, ved Den Nationale Scene fra 1953 til 1969 og ved Nationaltheatret fra 1969 til 1973.

Han var sjef for Trøndelag Teater fra 1973 til 1977 og igjen skuespiller ved Nationaltheatret fra 1980 til 1986. Som filmskuespiller har han medvirket i mer enn tyve filmer, deriblant Kimen (1974), Streik (1975) og Eggs (1995). For sin rolle i Eggs ble han tildelt Amandaprisen, som han delte med Sverre Hansen.

Det kongelige hoff kunngjorde 11. september 2009 at Kongen utnevnte Stormoen til kommandør av St. Olavs Orden «for hans innsats for norsk scenekunst, film og kulturliv.»Utnevnelser til St. Olavs Orden, kongehuset.no.

 Teaterroller (i utvalg) 

TeaterstykkeRollenavnForfatterKjærlighet uten strømperEhrenpreisJohan Herman WesselFor lukkede dørerLakeiJean-Paul SartreLokeLokePeder W. CappelenTolvskillingsoperaenGatesangerenBertolt BrechtPrisenSolomonArthur Miller

Han har også spilt i komedier av William Shakespeare, Molière og Ludvig Holberg.

 Referanser 

 Eksterne lenker 
 Artikkel hos NRK i forbindelse med hans død


Kategori:Norske teatersjefer
Kategori:Norske scenografer
Kategori:Kommandører av St. Olavs Orden
Kategori:Norske skuespillere
Kategori:Personer fra Bergen kommune
Kategori:Amanda for beste mannlige hovedrolle
Kategori:Amandaprisen 1995